open-index/open-wikipedia-markdown huggingface dataset:
Jos Heymans

**Jos Heymans** (Skiedam, 17 jannewaris 1951 - 2 maart 2023) wie in Nederlânsk sjoernalist. Hy wie foaral bekend as polityk ferslachjouwer fan it RTL Nijs.

Heymans begûn syn sjoernalistike karriêre yn 1973 by it Haachske regionale deiblêd *Het Binnenhof* en rekke al gau by de polityk belutsen. Yn 1976 gie er oan it wurk by de Geassocieerde Pers Diensten (GPD), ûnder oare as polityk ferslachjouwer. Fan 1 maaie 1995 ôf wie Heymans aktyf as polityk ferslachjouwer foar de Haachske redaksje fan it RTL Nijs. Hy hie as portefúljes Bûtenlânske Saken, Definsje en Untwikkelingsgearwurking. Ek die er ferslach fan de ûntwikkelingen yn de Europeeske Uny en wie er de fêste ferfanger fan Frits Wester as polityk analist. Dêrneist wie Heymans foarsitter fan de Doetinmentaire Pers Vereniging (PPV) en bestjoerslid fan it ynternasjonaal parsesintrum Nieuwspoort. 

Yn 2016 gie Heymans mei pensjoen,  Jos Heymans ferstoar op 2 maart 2023, yn 'e âldens fan 71 jier, nei in koart siikbêd.
Niersen

**Niersen** is in buorskip yn de gemeente Epe, yn de Nederlânske provinsje Gelderlân. De buorskip heart by Vaassen.

Niersen leit yn de bosken fan de Feluwe. De buorskip leit oan dyk wêr in soad grêfheuvels te finen binne.

Niersen bestiet al iuwen lang, it waard yn 1335 al neamd as *Marka niirsen*. De lizzing fan de grêfterpen oan de *Elburgerweg* suggerearret lykwols dat it gebiet om Niersen hinne nei alle gedachten sa'n 6.000 jier lyn al bewenne west hat.

Yn de midsiuwen libben de bewenners fan Niersen fan skiep en ikkerbou. De skieppestront waard brûkt as dong foar oer de ikker.

Yn it gebiet om Niersen hinne binne in soad sprengen te fine. Dy sprengen makken iere yndustrialisaasje yn it doarp Vaassen mooglik. Papiermûnen, waskerijen, forelkwekerijen, en oare troch wettermûnen oandreaune bedriuwen waarden oprjochte bylâns de rin fan de ferskate streamen.

It oanwêzige wetter makke ek lânbou mooglik en op de omlizzende heidefjilden hienen de minsken skieppekeppels te rinnen.

It Kroandomein It Loo slet Niersen oan de west- en súdkant yn.

## Eveneminten
Tegearre mei Gortel binne der yn Niersen allerhanne aktiviteiten en Aldhollânske spultjes op en om Keningsdei hinne. Dat evenemint bestiet sûnt 1946.

## Sjoch ek
* List fan ryksmonuminten yn Niersen
Halvinkhuizen

**Halvinkhuizen** (Puttensk: *Haalvinkhuzen*) is in buorskip yn de gemeente Putten, yn de Nederlânske provinsje Gelderlân. De buorskip heart by Putten.

## Oarsprong namme
Op de Feluwe einigje ferskate nammen fan delsettings op *-huizen*. De nammen waarden jûn oan in lytse groep fan huzen itjinge letter in buert, buorskip of doarp waard.

It earste diel fan de namme, *Halvink-*, is ûntstien út it earste diel fan in namme. De earste namme fan de persoan wie dan nei alle gedachten ek Halver.

De -*ing* yn de namme fan it buorskip betsjut “yn besit wêze fan”. Halvinkhuzen is dêrom dus sa neamd.
Ierdbeving yn Turkije en Syrje (2023)

Op 6 febrewaris 2023 wie yn de nacht (4:17 oere pleatslike tiid) in swiere **[[ierdbeving]]** dy't parten fan Súd-Turkije en Noard-Syrje trof. De beving hie in krêft fan Mw 7,8 -8,0 en in yntinsiteit fan X-XI op de skaal fan Mercalli Ien fan de neiskokken hie in krêft fan Mw 7,7.

Neffens it United States Geological Survey waarden behalve Turkije en Syrje ek ûnder oare de lannen Syprus, Libanon, Jordaanje, Armeenje, Georgje en Irak troffen troch de ierdbeving en de neiskokken dêrfan. Yn Nederlân waard de ierdbeving ek metten yn de Heimansgroeve yn Súd-Limboarch.

Op 20 febrewaris 2023 wie der op 'e nij in swiere ierdbeving yn deselde regio's. Dizze hie in krêft fan Mw 6,4 en waard folge troch in neiskok fan Mw 5,8. Op 25 febrewaris folge noch in ierdbeving, mei in krêft fan Mw 5,2.
Loppem

**Loppem** is in doarp yn de Belgyske provinsje West-Flaanderen. It doarp is sûnt 1977 de eastlike dielgemeente fan Zedelgem en leit krekt súdlik fan de agglomeraasje Brugge.

## Skiednis
In âlde fermelding fan de namme 'Lophem' is al te finen yn in oarkonde út 1108. Yn oktober 1918, by de befrijing nei de Earste Wrâldkriich, naam kening Albert I syn residinsje op it kastiel fan Loppem. Op 21 novimber 1918 stifte hy 'it regear fan Loppem', it earste regear fan nasjonale ienheid, dêr't sosjalisten, liberalen en katoliken meiïnoar yn sieten. Dat regear fierde yn it ramt fan it 'Akkoard fan Loppem' grutte herfoarmings troch: algemien ienich stimrjoch (foar alle manlju boppe 21), erkenning fan de fakbûnen en de ynfiering fan it Nederlânsk op de Universiteit fan Gint.

## Geografy
Loppem leit yn *Zandig Vlaanderen* op in hichte fan likernôch 8 meter. De wichtichste beek is de *Kerkebeek*, dy't by Loppem yn 'e *Rollegembeek* útmûnet. Dy beken streame yn yn noardlike rjochting.

## It besjen wurdich
* Sint-Martinustsjerke (mei achtkantige spits)
* Kastiel fan Loppem, neogotyk, mei kastielpark en doalhôf (1873), beskerme monumint 
* Kastiel Baesveld, neorenêssânse (Baesveld 2-4)
* Kastiel Lisbona (Torhoutsesteenweg 5)
* Kastiel Emmaüs (Emmaüsdreef 6)
* Kastiel Vijverskasteel (Heidelbergstraat 29 en 29A)
* Priorij fan Us Leaffrou fan Bethanië
* De herberge 'Heidelberg' (in tolhûs fan de Torhoutsesteenweg)
* 'Kunsthalle Lophem', ien fan de trije erkende Flaamske keunstsintra.

## Ofbylden

Loppem Sint-Martinuskerk R09.jpg|*[[Sint-Martinustsjerke (Loppem)|Sint-Martinustsjerke]]*
Loppem Bethanie R04.jpg|*[[Priorij fan Us Leaffrou fan Bethanië|Priorij fan Us Leaffrou]]*
Vloethemveld R06.jpg|*Vloethemveld*
Terziet

**Terziet** (Limburchsk: *Terziêt*) is in buorskip besuden Epen yn de gemeente Gulpen-Wittem yn de Nederlânske provinsje Limburch. De buorskip leit yn de delling fan de Terziererbeek/Sielerbeek tusken Plaat en de grins mei Belgje.

Yn de 14e iuw waard de buorskip oantsjut as *Rosit* of *Rosyt*. De namme is nei alle gedachten ôflaat fan it wurd *rausa*, dat 'reid' betsjut.

Yn Terziet steane ferskate fakwurkpleatsen en -huzen.

Op it krúspunt mei de *Helweg* stiet in Marijekapel. By Terziet lizze de natuergebieten *Onderste Bos* en *Bovenste Bos*.

Terziet en Kuttingen binne in beskerme doarpsgesicht.

Troch it buorskip streamt de Terzieterbeek, dat is in sydstream fan de Geul. Yn Terziet streame ferskate sydstreamen út. Under oaren de Helbergbeek, Bredebron en de Fröschebron. 

## Fakwurkgebouwen yn Terziet
Yn Terziet steane ferskate fakwurkgebouwen. Dy gebouwen binne allegear ryksmonuminten.

Epen-Terzieterweg 7 (1).JPG
Epen-Terzieterweg 14 (1).JPG
Epen-Terzieterweg 9 (1).JPG
Epen-Terzieterweg 20 (2).JPG
Epen-Terzieterweg 24.JPG
Epen-Terzieterweg 28 (2).JPG
Epen-Terzieterweg 28 (4).JPG
Epen-Terzieterweg 28 (5).JPG
Epen-Terzieterweg 34 (32) (2).JPG
Epen-Terzieterweg 46 (1).JPG|Fakwurk mei makeler
Epen-Terzieterweg 46 (3).JPG|De makeler...
Epen-Zicht op Terzieterweg 7 en 14 en Kuttingerweg 2A.JPG


## Keppelimg om Utens
Wissel (Epe)

**Wissel** is in buorskip yn de gemeente Epe, yn de Nederlânske provinsje Gelderlân. Wissel leit súdeastlik fan Epe en hat sa’n 200 ynwenners. De buorskip heart by leit súdwestlik fan Epe en hat hast 200 ynwenners. De buorskip heart ek by Epe.

Wissel is lanlik frij bekend fanwege de eardere bistetún Wissel. Wissel hat in eigen fuotbalferiening SV Wissel. Ek binne der ferskate campings yn Wissel. Dy campings draaie njonken de bistetún en Epe ek op de omkriten. It gebied dêr’t Wissel yn leit is boskich. Ek binne der agraryske stikken lân.

Wissel waard earder beskôge as in eigen wenplak, mar yn de 19de en 20ste iuw feroare dat stadichoan. Yn 2006 is der op 'e nij in diskusje ûntstien oer de status fan Wissel. Doe is der in kommisje oprjochte dy as doel hat, fan Wissel in útbuorren of doarp te meitsjen. De gemeenterie hat him earder alris negatyf útsprutsen oer dat idee.

## Keppeling om utens
* Amp Epe
Ooij (Berg en Dal)

**Ooij** is in doarp yn de gemeente Berg en Dal yn de provinsje Gelderlân.

De omkriten fan Ooij stie bekend om syn natuer. In hotel-restaurant yn Ooij wie jierrenlang de thúshaven foar de útstjoeringen fan Midas Dekkers.

## Skiednis

It doarp waard foar it earst neamd yn 1081 as *de Oge*, en betsjut "lân by it wetter". Ooij ûntjoech him yn de iere midsiuwen op heger lizzende grûnen oan de Waal. De toer fan de Nederlânske Herfoarme Tsjerke datearret út de ein fan de 15e iuw. De tsjerke waard tusken 1856 en 1858 fannijs ynrjochte. Oant 1818 hearde it plak ta it Keninkryk Prusen.

Yn de midsiuwen wie Kastiel De Ooij it sintrum fan de hearlikheid Ooij. Kasteel Ooij waard foar it earst neamd yn 1184. Yn 1582 waard it troch Nijmegen yn'e brân stutsen. It waard fannijs boud en ferwoaste troch de Frânsen yn 1798. Dielen fan it kastiel binne noch oanwêzich.

Foar 1818 foarme Ooij tegearre mei Persingen de gemeente Ooij en Persingen.

Sûnt 2015 leit Ooij yn de gemeente Berg en Dal, dêrfoar lei it doarp yn de gemeente Ubbergen.
Beekdaelen

**Beekdaelen** is in gemeente yn de Nederlânske provinsje Limburch. De gemeente is op 1 jannewaris 2019 ûntstien troch in fúzje tusken de gemeenten Onderbanken, Nuth en Schinnen. De gemeente hat  ynwenners.

## Skiednis
### Weryndelings proses
* Desimber 2015: De gemeenterieden fan Onderbanken en Schinnen nimme in yntinsjebeslút oer harren foarnimmen om in foarkar foar weryndieling út te sprekken; yn maaie 2016 hat de gemeente Nuth dat beslút ûnderskreaun.
* 1 novimber 2016: De gemeenterieden fan Onderbanken, Nuth en Schinnen (fan doe ôf ONS) bepale it weryndielingsûntwerp en de datum fan it begjin fan de gemeente.
* Febrewaris 2017: Nei in perioade wêryn't ynwenners en oare belangstellenden beswier meitsje koene fia in advys, nimme de gemeenterieden fan ONS it weryndielingsûntwerp fêst en stjoere it nei de Deputearre Steaten fan Limburch.
* Maart 2017: De nije namme wurdt bepaald nei in referindum.
* 28 maart 2017: De gemeenterieden fan ONS binne it iens mei it weryndielingsadvys.
* April 2017: Deputearre Steaten stelt in advys op dat tegearre mei it weryndielingsadvys trochstjoerd wurdt nei de minister fan Ynlânske Saken en Keninkryksrelaasjes. Hy nimt in definityf beslút oer de weryndieling en leit it foar oan de Earste Keamer en de Twadde Keamer fan de Steaten Generaal.
* 21 novimber 2018: Gemeenteferkiezings foar de nije gemeente.
* 1 jannewaris 2019: Start gemeente Beekdaelen.

### Namme
De nammekommisje makke in kar út 79 jildige nammesuggestjes foar de fúzjegemeente. Ynwenners fan 12 ier en âlder mochten kieze út de nammen Beekdaelen, Beemdenrade en Bekenrade. De namme Beekdaelen krige sa’n 75% fan de stimmen. Beekdaelen is foar de trije gemeenten in ferbinende namme troch de streamdalen en rivieren dy't yn it gebiet streame.

## Plakken
De gemeente bestiet út de folgjende plakken.

## Polityk

### Gemeenteried

### Boargemaster
Eric Geurts is sûnt 22 augustus 2019 boargemaster fan de gemeente Beekdaelen.

## Kultuer en religy
Yn de nije gemeente is in grut oantal kulturele ferieningen aktyf. Elke kearn hat ien of meardere harmonyen of fanfares. Ek hawwe 15 plakken in skutterij.

### parochytsjerken
Elk tsjerkedoarp hat in parochy mei in eigen parochytsjerke. De parochytsjerken binne:

* Onze-Lieve-Vrouw Onbevlekt Ontvangetsjerke yn Amstenrade
* Sint-Lambertustsjerke yn Bingelrade
* Sint-Jozeftsjerke yn Doenrade
* Sint-Clemenstsjerke yn Hulsberg
* Sint-Gertrudistsjerke yn Jabeek
* Sint-Clemenstsjerke yn Merkelbeek
* Sint-Bavotsjerke yn Nuth
* Sint-Lambertustsjerke yn Oirsbeek
* Sint-Petrus Canisiustsjerke yn Puth
* Sint-Remigiustsjerke yn Schimmert
* Sint-Dionysiustsjerke yn Schinnen
* Sint-Eligiustsjerke yn Schinveld
* Pius X-tsjerke yn Schinveld
* Sint-Dionysius en Odiliatsjerke yn Sweikhuizen
* Sint-Servatiustsjerke yn Vaesrade
* Sint-Stefanustsjerke yn Wijnandsrade

Fierder binne der yn de gemeente in grut oantal dykkrussen en kapellen. Ek binne der ferskate kleasters. Foarbylden bin it *Landgoed Aalbeek* en it *Klooster Ravensbosch*.

### Sjoch ek
* List fan gemeentlike monuminten yn Beekdaelen
* List fan kriichsmonuminten yn Beekdaelen
* List fan ryksmonuminten yn Beekdaelen
Jade Flower

**Jade Flower**, echte namme ûnbekend, (1991), is in rêstend Russysk neakenmodel en pornografysk aktrise fan etnysk Oezbeeksk komôf. Hja makke har debút yn in pornografyske film yn 2010. Neffens har offisjele opjefte is se 1.70 m lang, mei in gewicht fan ? kg en kupmaat 36E.

## Keppelings om utens
*  Biografyske gegevens fan Jade Flower op ''FreeOnes''
*  Biografyske gegevens fan Jade Flower op ''Adult Film Database''
*  Biografyske gegevens fan Jade Flower op ''Internet Adult Film Database''
*  Biografyske gegevens fan Jade Flower op ''Internet Movie Database''
Reeuwijk-Dorp

**Reeuwijk-Dorp** is in doarp dat yn de gemeente Boadegraven-Reeuwijk leit. It doarp leit yn de Nederlânske provinsje Súd-Hollân. It doarp leit noardlik fan Gouda en westlik fan Reeuwijk-Brug. It doarp hat likernôch 2000 ynwenners.

Reeuwijk-Dorp waard yn de 13e iuw stifte. Oant de 18e iuw wie Reeuwijk-Dorp it haadplak fan de gemeente Reeuwijk, dêrnei gie it gemeentehûs oer nei Reeuwijk-Brug.

## Geografy
Reeuwijk-Dorp leit yn de polders tusken Reeuwijk-Brug, Waddinxveen, Gouda en Boadegraven. It is ûntstien oan de krúsing fan de *Dorpsweg*, *Kerkweg* en *Nieuwdorperweg*. Dy struktuer is hjoed-de-dei noch hieltyd te sjen. Yn de 19e iuw hat in roomsk-katolyk kompleks harren yn it doarp fêstige. Troch dat kompleks groeide it doarp yn dy snuorje.

Yn de perioade nei de Twadde Wrâldkriich is oan de noardwestkant in lytse nijbouwyk oan it doarp tafoege. De meast resinte útwreiding fûn plak yn de lette jierren 2000 yn súdlike rjochting.

Yn de himrik fan it doarp binne likernôch 80 agraryske bedriuwen festige.

## Sjoch ek
* List fan ryksmonuminten yn Reeuwijk-Dorp
* List fan gemeentlike monuminten yn Reeuwijk
Sanny Luke

**Sanny Luke**, echte namme ûnbekend (1995), is in rêstend Tsjechysk neakenmodel en pornografysk aktrise fan etnysk Roma komôf. Neffens har offisjele opjefte wie se yn har pornokarriêre 1.53 m, mei in gewicht fan 55 kg.			
 		
## Keppelings om utens
* Sanny Luke op ''FreeOnes''
* Sanny Luke yn 'e ''Internet Adult Film Database''
* yn 'e ''Internet Film Database''
Sint-Martinustsjerke (Loppem)

De **Sint-Martinustsjerke** is in tsjerke yn it Belgyske doarp Loppem. Sûnt 1999 is de parochytsjerke in monumint. 

De skiednis fan 'e tsjerke giet op 'e 13e iuw werom. Troch de iuwen hinne is de Martinustsjerke jimmeroan fergrutte. It âldste diel dat bewarre bleaun is, is de toer. De achthoekige boppebou en it lofter skip datearret út it begjin fan 'e 17e iuw. It rjochter skip waard yn 'e jierren 1860-1870 oanboud. Yn 'e selde jierren waard de tsjerke hielendal yn neogoatyske styl restaurearre troch de arsjitekten Auguste Van Assche en Jean Bethune, mei-ûntwerper fan it tichtby lizzende kastiel fan Loppem.

## Skiednis

De hjoeddeiske tsjerke ferfangt nei alle gedachten in houten tsjerke út de 11e iuw. Yn 'e 13e iuw wie it ynearsten in rjochthoekich gebou, dat letter renovearre waard en dêr't ek in koer en dwersskipkapellen oan tafoege waarden.

Yn 1616 waard it noardlike skip oanboud en yn 'e selde tiid ûntstie de achthoekige ferheging fan 'e toer en ek in gruttere sakristy.

De grutste ferbouwing waard yn 'e 19e iuw útfierd. Njonken in yngreven restauraasje waarden yn it tiidrek 1868-1871 it súdlike skip, in nije sakristy en in nije grêfkapel boud en krige de doopkapel syn hjoeddeiske foarm. Jean Bethune, de arsjitekt fan kastiel Loppem, wie ferantwurdlik foar de dekoraasje fan 'e tsjerke.

## Ynterieur

Fan it ynterieur út de tiid foar de neogoatyske restauraasje is mar in hiel lyts bytsje oerbleaun; it binne fral skilderijen, sulverwurk, houten alterkandelaars en in 17e-iuwske Madonna. It grutste part fan it meubilêr binne jeften fan de lokale aadlike famyljes. 

* It heechalter (1872) en de bylden fan de kalvary (1875) binne troch de byldhouwer L. Blanchaert neffens in ûntwerp fan Jean Bethune makke.
* De sydalters (1873) binne troch Van Nieuwenhuyze boud, lykas ek de reliëfs fan 'e preekstoel (1874, ûntwerp J. Bethune)
* De oargelkas en it doksaal (1878), de preekstoel (1874), bychtstuollen (1877), it doopfont, it koerstuolte (1875) binne ôfkomstich fan it atelier fan Ch. Lenoir (ûntwerp J. Bethune).

Nettsjinsteande de grutte ynfloed fan 'e neogotyk op 'e tsjerke fan Loppem is de sulverkolleksje benammen 17e en 18e-iuwsk. Nuver genôch is der gjin neogoatysk sulverwurk of edelmetaal.

## Oargel
Oarspronklik hie de tsjerke in oargel fan Berger út 1743, dat yn 1873 ferkocht waard oan 'e tsjerke fan Heule-Waterhoek dêr't it noch hieltiten stiet.

It hjoeddeiske oargel is in oargel fan L.B. Hooghuys, boud yn it jier 1876. It ienmanualige oargel hat in oanhongen pedaal en alve registers.

## Klokken
Yn 'e toer hingje trije klokken.
Priorij fan Us Leaffrou fan Bethanië

De **Priorij fan Us Leaffrou fan Bethanië** is in benediktynske priorij yn Loppem yn 'e West-Flaamske gemeente Zedelgem, Belgje. It adres fan de abdij is Sysen 8.

## Skiednis
De priorij wurdt as de froulike tsjinhinger fan de tichteby lizzende Abdij fan Zevenkerken beskôge. De abt Theodore Nève joech de oanset ta de stifting. Doe't de abdij yn 1918 as militêr sikehûs brûkt waard, seach er dêr ferpleechkundigen wurkje, wat him ta dat idee brocht. 

Tusken 1921 en 1925 setten de earste susters harren nei wenjen yn it kastieltsje Lisbona yn Loppem, nei't hja earst in oplieding folge hiene yn Angers. Hja wurken ek yn 'e missy yn Belgysk Kongo en stiften dêr ek kleasters.

It kleaster yn Loppem waard stadichoan tusken 1924 en 1957 boud neffens in ûntwerp fan Jozef Viérin. It gasthûs waard yn 1924 boud, folge troch de kostskoallefleugel (1929), de tsjerke (1935-1936), de refter (1948) en in fleugel mei in kapel en de bibleteek (1957).

Yn de Twadde Wrâldkriich waarden de muontsen fan de Abdij fan Zevenkerke yn it gasthûs ûnderbrocht en yn 1969 waard dat de famkeskostskoalle fan de Abdij.

## Arsjitektuer
It kompleks is fan bakstien boud en is útfierd yn neoromaanske styl. De gebouwen foarmje in grutte ienheid yn 'e arsjitektuer en hawwe in strak symmetrysk grûnplan. De kearn wurdt foarme troch de fleugels yn in fjouwerkant om in sintrale tún. It plein wurdt trochsnien troch in as, dêr't de tsjerke en de refter steane. De tsjerke hat in brede achthoekige krusingstoer ûnder in achthoekich seissidige lege spits. Yn it ûntwerp binne de prinsipes fan 'e gouden fyk tapast.
Sint-Andries (Brugge)

**Sint-Andries** is in plak yn de Belgyske provinsje West-Flaanderen. Foarhinne wie it in selsstannige gemeente, mar sûnt 1 jannewaris 1971 foarmet Sint-Andries in dielgemeente fan de provinsjehaadstêd Brugge. Sint-Andries leit westlik fan it histoaryske stedssintrum fan Brugge. Noch jimmeroan hat sint-Andries in grut tal kastielen en hearehuzen op syn grûngebiet, mar in soad dêrfan binne yn 'e rin fan de tiid ôfbrutsen. De dielgemeente hat in oerflak fan 20,65 km² en 19.324 ynwenners (2020).

## Geografy
De boaiem fan Sint-Andries bestiet benammen út fyn sân en wat klaai oan it kanaal Brugge-Oostende. Dêrom wurdt de dielgemeente geografysk ta it gebiet 'Zandig Vlaanderen' rekkene. Sint-Andries grinzget yn it noarden oan 'De Polders', mar it lânskip fan Sint-Andries slút foar it measte op 'Het Houtland' oan.

Yn it suden grinzget Sint-Andries oan de dielgemeente Sint-Michiels en de gemeente Zedelgem, yn it west oan de gemeente Jabbeke, yn it noarden oan de gemeente Zuienkerke en de stedswiken 'Kristus-Koning' en 'Sint-Pieters-op-den-Dike' en yn it easten oan it stedssintrum fan Brugge.

It súdlik part fan Sint-Andries is ryk oan bosk troch de oanlis fan grutte park- en boskgebieten oan de ein fan de 18e en benammen yn de 19e iuw. Dy ûnstienen troch't aadlike famyljes dêr grutte kastieldomeinen besieten. Ek kleasters mei harren kleasterlân soargen dêr foar it behâld fan bosk en grien. Wylst der fuort nei de Twadde Wrâldoarloch nochal wat domeinen ferkavele en beboud waarden, feroare it belied nei de weryndieling fan de jierren 1970. De stêd kocht doe grutte domeinen (Beisbroek en Tudor) oan en de provinsje West-Vlaanderen hie earder al it Tillegembosk oankocht.

## It besjen wurdich
* Yn it sintrum stiet de neogoatyske Sint-Andréas-en-Sint-Annatsjerke (1870 en letter). Oarspronklik stie op dat plak de yn de Frânske tiid ferneatige Andréasabdij. De hjoeddeiske Sint-Andréasabdij leit in pear kilometer nei it suden.
* Oan de 'Gistelse Steenweg' stiet de neoromaanske Sint-Baafstsjerke (1934).
* Yn de wyk 'De Galge' stiet de Sint-Willibrordustsjerke (1957) fan arsjitekt Albert Laloo.
* De kapel fan Us-Leaffrou fan it Beamke (*Onze-Lieve-Vrouw fan 't Boompje*) út 1665 besit in mirakuleus byld en in 18e-iuwsk alter fan Pieter Pepers.
* Kastiel 'Beisbroek'
* Kastiel 'Bloemendale'
* Kastiel 'Forreyst'
* Kastiel 'Koude Keuken'
* Kastiel 'Les Acacias'  
* Kastieel 'Norenburg'
* Kastiel 'Pereboomveld'
* Kastiel 'Ter Lucht'
* Kastiel 'Tillegem'
* Kastiel 'Tudor'
Oan de Zandstraat 148 stiet it yn de jierren 1902-1914 boude 'Refuge'-kompleks yn de styl fan de Brugge-barok.
Zuidzijde (Goeree-Oerflakkee)

**Zuidzijde** is in buorskip dy't yn de gemeente Goeree-Oerflakkee leit. De buorskip leit yn de Nederlânske provinsje Súd-Hollân. Zuidzijde leit op de krúsing fan de Bommelsedijk en Tilsedijk. De buorskip leit op ien fan de âldste dielen fan it eilân Goeree-Oerflakkee. Zuidzijde is yn de omkriten benammen bekend om de âlderwetse wettertoer dy't der stiet. Dy wettertoer is al fan it Hellegatsplein ôf te sjen. Neffens guon hat Zuidzijde syn namme te tankjen oan it feit dat it súdlik fan Den Bommel leit.

Yn eardere tiden hie Zuidzijde ek in eigen basisskoalle, wêrfan't de Schoolweg en it eardere skoallegebou noch stille tsjûgen binne. De Tilsedijk is neamd nei de polder De Tille.

Yn Zuidzijde binne ek in pear plattelânswinkels. Dêr ferkeapje se aaien, moal, ierdappels, sipels, tsiis en tomaten. Foar de bern is der in boarterstún. Bylâns de *Bommelsedijk* leit in stik grûn fan Steatsboskbehear mei de ein fan de Kleine Kreek dêr op. Dy natuerlike kreek rint kilometers lang troch it lânskip nei Den Bommel. Op it stik grûn rint geregeld fee omadat it net foar yntensive feehâlderij brûkt wurde mei. Boppedat komme der in soad beskerme fûgels nei it stik grûn ta.

## Sjoch ek
* Zuidzijde (Boadegraven-Reeuwijk), in buorskip yn de Súdhollânske gemeente Boadegraven-Reeuwijk.
* Zuidzijde (Hoekske Waard), in buorskip yn de Súdhollânske gemeente Hoekske Waard.
Flagge fan Krimpenerwaard

De Súd-Hollânske gemeente Krimpenerwaard is op 1 jannewaris 2015 foarme en op 22 desimber 2021 hat de gemeenteried de gemeentelike flagge fêststeld. It ûntwerp is keazen út in ûntwerpwedstriid dy't op 13 july 2020 oankundige waard. De keazen flagge foldocht oan de easken dy't de Hege Ried fan Adel oan de gemeentelike flagge stelt.

It ûntwerp fan Hillegonda Rikkoert út Schoonhoven waard troch de sjuery ûnder lieding fan ald-boargemaster Th. Bakkers keazens as winner. It is basearre op de kleuren en symboalen út it gemeentelike wapen. Dy binne basearre op de alde symbolyk fan de eardere gemeenten Bergambacht, Nederlek, Ouderkerk, Schoonhoven en Vlist.

## Besibbe symboal
* Wapen fan Krimpenerwaard
Fiskbuorster Feart

De **Fiskbuorster Feart** is in feart yn de gemeente Noardeast-Fryslân. De feart leit yn de himrik fan Ternaard.

De feart bestiet hjoed-de-dei út trije dielen. It earste diel fan de feart rint fan de Opslach yn it doarp Ternaard lâns de Fiskbuorsterwei nei de Holwerterdyk. It twadde diel fan de feart begjint oan de oare kant fan de Holwerterdyk en rint dan lâns de Holwerterdyk oant de daam fan De Streng. It tredde diel fan de feart rint fanôf de oare kant fan de daam fan De Streng, lâns de Holwerterdyk nei it noardwesten ta. De feart einiget dan eastlik fan it buorskip Fiskbuorren. Earder ron de feart yn ien stik troch, mar troch de ferskate nije wegen (Holwerterdyk en De Streng) binne der dammen yn kaam.
Zuienkerke

**Zuienkerke** is in plak en gemeente yn de Belgyske provinsje West-Flaanderen. De gemeente is tige tin befolke en bestiet út de fjouwer lytse plattelânsdoarpen Zuienkerke, Meetkerke, Houtave en Nieuwmunster. Zuienkerke wurdt omfieme troch de tichtbefolke provinsjale haadstêd Brugge en de Noardseekust.

## Skiednis
Nei alle gedachten bestie Zuienkerke al sûnt de 10e iuw as in selsstannich kerspel. Fan belang is de oanlis fan de Blankenbergse Dyk om 1000 hinne. Yn 975 waard de fjildnamme Clehiham optekene, dat in oerd yn in fan de see omklamme gebiet betsjut. Dy namme libbet fierder yn  'e 'Hof Cleyhem'. De parochy Zuienkerke wie nei alle gedachten ôfsplitst fan dy fan Uitkerke. De al yn 1108 neamde tsjerke waard om 1300 hinne ferfongen troch in letromaanske bou, wêrfan't de toer noch bestiet. Zuienkerke foarme in saneamd ambacht yn it Brugse Frije.

Nei de reboelje fan 'e Flaamske Opstân tsjin Maksimiliaan (1483-1492) folgen oan 'e ein fan 'e 16e iuw de godstsjinstoarloggen, wêrby't fanútsluis Sluis en Oostende fjildtochten fan 'e geuzen plakfûnen. De Spaansksinnigen bouden in pear fortifikaasjes, lykas by de Schoeringebrêge. Yn 1570 waard de tsjerke fernield. Under Eastenryksk bewâld ferbettere it sosjaal-ekonomyske klimaat; de 'Blankenbergse Steenweg' waard yn 1723 oanlein en it sintrum fan Zuienkerke krige yn de jierren 1760-1765 in ferhurde ferbining mei dy wei. Yn 1863 waard Zuienkerke mei de iepening fan in stasjon oansletten op it spoar, dat yn 1957 sletten waard.  

De Earste Wrâldkriich bleau beheind ta lytse skea. Yn de Twadde Wrâldkriich waarden in pear bunkers boud. Troch útwreiding mei nijbou yn de jierren 1960 (Vagevierwyk) en 1980 (Lindenhof) koe it ynwennertal fan de fierder agraryske gemeente wat tanimme.

## It besjen wurdich
* Sint-Michaeltsjerke
* Kastiel Cleyhem
* In grut tal pleatsen en oare gebouwen.

## Yndieling
De gemeente bestiet út fjouwer dielgemeenten: Zuienkerke, Houtave, Meetkerke en Nieuwmunster.

## Ofbylden

Zuienkerke Schoeringstraat R01.jpg|*Schoeringerstraat, Zuienkerke*
Houtave Church R01.jpg|*Houthave*
Meetkerke Poldermolen R04.jpg|*Mûne fan Meetkerke*
Nieuwmunster - Bartholomeuskerk.jpg|*Sint-Bartoloméustsjerke*
Maserati XXX

**Maserati XXX**, echte namme **Kerryann Haughton** (8 jannewaris 1986), is in rêstend Jamaikaansk neakenmodel en pornografysk aktrise. Hja makke har debút yn in pornografyske film yn 2011. Neffens har offisjele opjefte is se 1.63 m lang, mei in gewicht fan 68 kg en kupmaat 36E.

## Keppelings om utens
*  Biografyske gegevens fan Maserati XXX op ''FreeOnes''
*  Biografyske gegevens fan Maserati XXX op ''Internet Adult Film Database''
*  Biografyske gegevens fan Maserati XXX op ''Adult Film Database''
*  Biografyske gegevens fan Maserati XXX op ''Internet Movie Database''
*  Biografyske gegevens fan Maserati XXX yn 'e ''Boobpedia''
Longshot

"**Longshot**", "**The Longshot**", "**Long Shot**" of "**The Long Shot**" hat yn de Wikipedy ferskate betsjuttings:

**longshot*, in Ingelsktalige term dy't yn oerdrachtlike sin ferwiist nei in dielnimmer (bgl. oan in race of in kompetysje), dy't net of amper kâns makket om te winnen; letterlik ferwiist it nei in "lang skot", in skot oer lange ôfstân dat amper kâns makket om it doelwyt te reitsjen

## Films
*''Longshot'' (film), in Amerikaanske film út 2000
*''The Longshot'' (film), in Amerikaanske film út 1986
**[[The Longshots]]*, in Amerikaanske film út 2008
*''Long Shot'' (film út 1939), in Amerikaanske film út 1939
*''Long Shot'' (film út 1978), in Britske film út 1978
**[[Long Shot: The Kevin Laue Story]]*, in Amerikaanske dokumintêre út 2013
*''Long Shot'' (film út 2017), in Amerikaanske dokumintêre út 2017
*''Long Shot'' (film út 2019), in Amerikaanske film út 2019
*''The Long Shot'' (film), in Amerikaanske tillefyzjefilm út 2004

## Literatuer
*''Long Shot'' (koart ferhaal), in koart ferhaal fan Vernor Vinge út 2001
*''Long Shot'' (boek), de autobiografy fan honkballer Mike Piazza út 2013

## Muzyk
### Bands
*The Longshot (band), in Amerikaanske rockband
### Albums
*''Long Shot'' (album), in album fan The Pioneers út 1969
### Lieten
*''Longshot'' (liet fan Common Rider), in liet fan Common Rider út 2001
*''Longshot'' (liet fan Waking Ashland), in liet fan Waking Ashland út 2004
*''Longshot'' (liet fan John Fogerty), in liet fan John Fogerty út 2007
*''Long Shot'' (liet fan Baillie & the Boys), in liet fan Baillie & the Boys út 1988
*''Long Shot'' (liet fan Aimée Mann), in liet fan Aimée Mann út 1996
*''Long Shot'' (liet fan Kelly Clarkson), in liet fan Kelly Clarkson út 2008
*''Long Shot'' (liet fan Catfish and the Bottlemen), in liet fan Catfish and the Bottlemen út 2019
*''Long Shot'' (liet fan Mayu Maeshima), in liet fan Mayu Maeshima út 2021

## Oar
*Longshot (Marvel), in superheld út 'e strips fan Marvel Comics
*long shot (fotografy), in term út 'e fotografy en kamerarezjy foar in kamerashot dat it hiele ûnderwerp (bgl. in minske) fan top ta tean yn byld bringt
*''Long Shot'' (tillefyzjesearje), in Kanadeeske aktualiteitereubryk 
*Project Longshot, in ûntwerp foar in ynterstellêr romteskip
Jabbeke

**Jabbeke**  is in plak en gemeente yn de Belgyske provinsje West-Flaanderen. De gemeente hat goed 13.500 ynwenners en leit oan de autodyk E40. De beskermhillige fan Jabbeke is de hillige needhelper Blasius.

## Skiednis
It doarp Jabbeke ûntstie op de grins fan it skoarregebiet en 'Zandig Vlaanderen', dat beynfloede waard troch de see. De skoarrewâlen waarden stadichoan weromwûn en yn de 9e iuw is mooglik in parochy ûntstien, dy't al yn de 10e iuw dokumintearre wie: it patronaatsrjocht wie doe yn hannen fan de biskop fan Doarnik. Yn 961 waard Jabbeke foar it earst as 'Jabeca' skriftlik neamd. Der stie in kastiel dat sûnt de 15e iuw bewenne waard troch de famylje Van Straten en letter troch de famylje Van Haverskercke.

It doarp hie yn 1488 te lijen fan plonderingen fan de troepen fan Maksimiliaan fan Eastenryk en fan de geuzen yn 1579. Yn de 17e iuw waarden de lângoeden fan it kastiel ferkocht oan de famylje Van Caloen, yn 1800 troch erfenis oan Van Larebeke en dêrnei troch ferkeap oan burggraaf Du Bus de Gisignies. Nei de Twadde Wrâldkriich waard it lângoed ferkavele en feroare yn in fillapark, it Flaminckapark.

It stasjon Jabbeke waard yn 1838 foltôge en yn 1993 waard it wer sletten Yn 'e Earste Wrâldkriich brûkte de Dútske besetter it stasjon om oarlochsmateriaal nei it front te stjoeren. 

## Yndieling
Njonken Jabbeke bestiet de gemeente út de dielgemeenten Snellegem, Stalhille, Varsenare en Zerkegem. De doarpen Snellegem en Zerkegem lizze besuden Jabbeke, wylst Stalhille noardlik fan it kanaal Brugge-Oostende leit. Varsenare leit yn it easten, oan de stêdekloft fan de provinsjale haadstêd Brugge.

## It besjen wurdich
* It Provinsjaal Museum Constant Permeke
* De Sint-Blasiustsjerke
* Mûne fan Kerrebroeck

## Ofbylden

Jabbeke Stationsstraat bunker oost - 213334 - onroerenderfgoed.jpg|*Bunker Jabbeke*
Jabbeke Permekemuseum.JPG|*Museum Constant Permeke*
Sint-Eligiuskerk (Snellegem) 88778 - 27-10-2019 16-19-50.jpg|*Sint-Eligiuskerk (Snellegem)*
Stalhille Church R09.jpg|*Stalhille*
Seksuele penetraasje

**Seksuele penetraasje** is by dierlik seksueel hâlden en dragen it ynbringen fan 'e penis yn 'e fagina. By minsklike seksuele aktiviteit is it in breder begryp, dat net inkeld it ynbringen fan 'e penis yn 'e fagina omfiemet, mar ek it ynbringen fan in oar lichemsdiel, lykas in finger of de tonge, of fan in foarwerp, yn 'e fagina of yn in oare lichemsiepening, lykas de mûle of anus. Dêrby moat it doel wol seksueel fan aard wêze; in dokter dy't in termometer yn 'e anus fan in pasjint docht om syn of har temperatuer op te nimmen, falt dúdlik net ûnder dit begryp. 

By seksuele penetraasje is, ôfhinklik fan 'e brûkte lichemsiepening, sprake fan:
*orale seks (mûle)
*faginale seks (fagina)
*anale seks (anus)
As term wurdt 'seksuele penetraasje' it measte brûkt by de omskriuwing fan sedemisdriuwen, bgl. yn wetboeken of plysjerapporten. Seksuele oantaasting (bgl. betaasten of oare foarmen fan ûnwinske seksualisearre oanreitsjen) feroaret dêrby yn ferkrêfting sadree't der sprake is fan seksuele penetraasje. Hoewol't yn 'e folksmûle mei ferkrêfting nei ûnwinske penetraasje mei de penis ferwiisd wurdt, of soms nei seksuele penetraasje mei in foarwerp, jilde ûnder de wet it ûnwinske binnenkringen fan 'e fagina of anus mei in finger en sels it ûnwinske binnenkringen fan 'e mûle mei de tonge by in tongtút ek al as foarmen fan ferkrêfting.

## Sjoch ek
*dûbele penetraasje
*ferkrêfting
*seksuele oantaasting
Joe Morgenstern

**Joe Morgenstern** (folút: **Joseph Morgenstern**; New York, 3&nbsp;oktober 1932) is in Amerikaansk filmkritikus en kollumnist, dy't fan 1965 oant 1983 foar *[[Newsweek]]* skreau en fan 1995 oant 2022 foar *[[The Wall Street Journal]]*. Yn 2005 wûn er de prestizjeuze Pulitzerpriis foar Krityk. Hy hat ek senario's skreaun foar tillefyzjeprogramma's.

## Libben en karriêre
### Jonkheid en oplieding
Morgenstern waard yn 1932 berne yn New York, dêr't er ek opgroeide. Hy studearre oan 'e Universiteit fan Lehigh yn Pennsylvania.

### Karriêre
Yn 1965 kaam Morgenstern as filmkritikus te wurkjen by it tydskrift *[[Newsweek]]*, dêr't er oant 1983 bliuwe soe. Yn 1967 liet er yn in resinsje de misdiefilm *[[Bonnie and Clyde (film)|Bonnie and Clyde]]* ôfrinne, mar oer dy film betocht er him op sadanige wize dat er syn beoardieling yn it folgjende nûmer fan *Newsweek* ynloek. Filmstudio Warner Bros. seach dat as in gouden marketingmooglikheid en brûkte it yn in promoasjekampanje foar de film. 

Nei't er yn 1983 by *Newsweek* weirekke wie, waard Morgenstern kollumnist by de *[[Los Angeles Herald Examiner]]*. Syn kollumns en filmresinsjes ferskynden troch de jierren hinne ek op 'e webside fan tillefyzjenetwurk CNBC en yn 'e tydskriften *[[Columbia Journalism Review]]*, *[[Esquire (tydskrift)|Esquire]]*, *[[Los Angeles Times Magazine]]*, *[[The New Yorker]]*, *[[The New York Times Magazine]]* en *[[Rolling Stone]]*. Morgenstern droech ek filmresinsjes by oan 'e útstjoerings fan radiostasjon KCRW yn Los Angeles.

Morgenstern wie fierders ien fan 'e oprjochters fan 'e Amerikaanske National Society of Film Critics. Dêrnjonken wied er aktyf as senarioskriuwer. Hy wie ien fan 'e skriuwers fan 'e tillefyzjefilm *[[The Boy in the Plastic Bubble]]*, út 1976, en teffens wurke er mei oan ferskate ôfleverings fan 'e plysjesearje *[[Law & Order]]*.

Yn maaie 1995 kaam Morgenstern as filmkritikus te wurkjen foar de foaroansteande konservative krante *[[The Wall Street Journal]]*. Syn resinsjes ferskynden dêr eltse freed yn it katern *Weekend & Leisure* en om 'e sneon skreau er ek in kollumn oer de filmyndustry yn it algemien. Yn 2005 wûn er de prestizjeuze Pulitzerpriis foar Krityk. Hy wie de trêde filmkritikus dy't dy priis takend krige, nei Roger Ebert fan 'e *[[Chicago Sun-Times]]* en Stephen Hunter fan *[[The Washington Post]]*. Yn 2022 gie Morgenstern mei pinsjoen; syn lêste kollumn ferskynde yn 'e *Wall Street Journal* fan 29&nbsp;april fan dat jier, twa dagen foar't er dêr 27 jier wurke hawwe soe.

### Priveelibben
Yn 1962 troude Morgenstern mei aktrise Piper Laurie. Mei har adoptearre er in dochter. Harren houlik einige yn 1982 yn in skieding. Anno 2015 wenne Morgenstern yn Santa Monica (Kalifornje).

## Keppelings om utens
*  Folsleine filmografy fan Joe Morgenstern yn 'e Internet Movie Database (IMDb)
Ace of Base

**Ace of Base** is in Sweedske popgroep út Göteborg dy't in 1990 foarme wie. Sy berikte grut súkses efter harren útbringen *[[Happy Nation]]*, en dat letter as The Sign wérútjûn wie. 

## Diskografy
### Studio albums
* *[[Happy Nation]]* / *[[The Sign (album)|The Sign]]* (1993)
* *[[The Bridge (Ace of Base album)|The Bridge]]* (1995)
* *[[Flowers (Ace of Base album)|Flowers]]* / *[[Cruel Summer (Ace of Base album)|Cruel Summer]]* (1998)
* *[[Da Capo (Ace of Base album)|Da Capo]]* (2002)
* *[[The Golden Ratio (album)|The Golden Ratio]]* (2010)
Aileene Dacosta

**Aileene Dacosta**, echte namme ûnbekend (6 maaie 1987 – 23 jannewaris 2014), wie in rêstend Frânsk neakenmodel en pornografysk aktrise fan Berbersk komôf. Hja makke har debút yn in pornografyske film yn 2011. Neffens har offisjele opjefte hie se kupmaat 36E, gewicht en lingte binne net bekend.

## Keppelings om utens
*  Biografyske gegevens fan Aileene Dacosta op ''FreeOnes''
*  Biografyske gegevens fan Aileene Dacosta op ''Internet Adult Film Database''
*  Biografyske gegevens fan Aileene Dacosta op ''Imdb''
Jeruzalimkrús

It **Jeruzalimkrús** is in kristlik krús yn de foarm fan in Gryksk krús, wêrby't yn alle fjouwer kwadranten in lytser Gryksk krús yndield is. Yn guon foarstellings ferfangt in krúkkekrús it grutte sintrale krús. De fiif krusen fan it Jeruzalimkrús steane symboal foar de fiif wûnen fan Kristus. 

It Jeruzalimkrús waard foar it earst yn 1099 as wapen brûkt troch de krúsfarder Godfried fan Bouillon. Hy wie sûnt 1089 hartoch fan Nederloataringen (dat rûchwei it súdeastlik diel fan it hjoeddeiske Belgje, in diel fan noardeastlik Frankryk en it noardlike Rynlân omfieme) en wie ien fan 'e lieders fan 'e Earste Krústocht. Godfried fan Bouillon stifte nei de oermastering fan Jeruzalim it Keninkryk Jeruzalem en droech ynearsten as regint de titel 'Beskermer fan it Hillige Grêf'. Fan it krús makke er it symboal en it nasjonale wapen fan it keninkryk. Oant 1291 waard it yn goud op sulver brûkt. 

Yn de 14e iuw waard it krús ûnder kening Giorgi V yn reade kleur de flagge fan Georgje. Foarname pylgers nei Jeruzalim dy't by it Hillige Grêf ta ridder fan de Ridderoarder fan it Hillich Grêf yn Jeruzalim slein waarden, keazen it yn de 14e iuw lykas de kanunniken fan it Hillich Grêf ek as harren embleem.

Yn 'e stêd Jeruzalim sels is it Jeruzalimkrús op syn minst likefolle oanwêzich as it wapen fan Jeruzalim. Fral de tsjerken fan 'e stêd brûke dit embleem graach, om't dy meast troch de krúsfarders stifte binne. Ek is it Jeruzalimkrús yn de krúsfardersfesting yn Akko te sjen. Hjoed-de-dei is it krús in populêr symboal op oantinkens út de Hillige Stêd, lykas kaaihingers ensfh. Mar it krús is ek bûten Jeruzalem te sjen op in soad tsjerken yn it hiele gebiet fan wat doe it Keninkryk Jeruzalem wie, benammen op Maronityske tsjerken en kleasters yn Libanon.

## Ofbylden Jeruzalimkrús yn 'e heraldyk

Blason Royaume de Jérusalem.svg|*Keninkryk Jeruzalim*
Blason fr Olivet (Loiret).svg|*[[Olivet (Loiret)|Olivet]]* 
Nijewier wapen.svg|*[[Nijewier]]*
Blason ville fr Villedieu-la-Blouère (Maine-et-Loire).svg|*[[Villedieu-la-Blouère (Maine-et-Loire)|Villedieu-la-Blouère]]*
Lucky Starr

**Lucky Starr**, echte namme: **Anne Bernadette Santiago** (29 oktober 1972), is in Amerikaansk neakenmodel en pornografysk aktrise fan Filipynsk etnysk komôf. Neffens har offisjele opjefte wie se ûnder har pornokarriêre 1.52 m, mei in gewicht fan 46 kg.	
 		
## Keppelings om utens
* Lucky Starr op ''FreeOnes''
* Lucky Starr yn 'e ''Internet Movie Database''
* Lucky Starr yn 'e ''Internet Adult Film Database''
* Lucky Starr yn 'e ''Adult Film Database''
Brouwerij De Vakman

**Brouwerij De Vakman** is in bierbrouwerij yn Frjentsjer en is oprjochte yn 2022 troch Gerard de Jong, Lauren Visser en Michiel Fortuin.

## Algemien
Op 16 maart 2022 waard de brouwerij ynskreaun by de Keamer fan Keaphannel. Op 24 april 2022 waard der foar de earste kear broud.

De namme 'De Vakman' is keazen om 't de bieren keppele wurde oan beroppen. Minsken mei in passy foar har fak, echte fakminsken dus. 

## Assortimint
* *De Kapitein -* tripel
* *De Loonwerker -* blond
* *De Trucker -* blond
* *De Cupido -* blond
* *De Stagiair -* blond
* *De Stagiair -* tripel
* *De Bouwvakker -* tripel
* *De Electricien* - IPA

## Keppeling om utens
* Brouwerij De Vakman
Swarthalsswan

De **swarthalsswan** of **swartnekswan** (*Cygnus melancoryphus*) is in fûgel út it skaai fan de swannen dy't foarkomt yn Súd-Amearika.

## Foarkommen
De swarthalsswan is in 110-140 sm grutte fûgel dy't in gewicht hat tusken de 3,5 en 6,5 kilogram. It mantsje is in stik grutter as it wyfke. De fûgel sit hielendal wyt yn de fearren útsein de hals en de kop dy't swart binne. Fierder hat der by de eagen noch in wite streek sitten. De snaffel is griis mei in reade knobbel.

## Fersprieding
It briedgebiet fan de swarthalsswan leit yn it suden fan Súd-Amearika, fan it midden fan Sily oant yn Fjoerlân en ek op de Falklâneilannen. Yn de winter lûke de fûgels út de súdlikste briedgebieten rjochting it noarden nei Paraguay en it súdeasten fan Brazylje. De swannen libje by't it wetter, by marren en yn sompen. Yn de winter hâlde se harren ek wol op oan de seekust yn beskutte seebochten.

## Iten
De swarthalsswan yt foaral wetterplanten en algen dy't der yn it ûndjippe wetter omheech hellet.

## Fuortplanting
It brieden begjint al yn July dat it betide foarjier is op it súdlik healrûn en dourret oant novimber. It nêst wurd meast op in lyts eilântsje oan de wâlkant boud. It wyfke leit 3-8 aaien en briedt dy allinich yn sa'n 5 wike út. Underwilens beskermet it mantsje it nêst tsjin ynkringers. De grize jongen ferlitte nei it útkommen fuort it nêst en wurde faak troch de âlden op de rêch droegen. Nei likernôch 3 moanne kinne de jongen fleane.
Middelsee Folsgeare

**Middelsee Folsgeare** is in bierbrouwerij yn Folsgeare oprjochte yn 2022 troch Gerrit Harmen Rypma en Ties Gerbrands. 

## Algemien
By de brouwerij meitsje hja njonken bier ek siders.

Brouwer Gerrit Harmen wurket sûnt 2023 ek by de *Texelse Bierbrouwerij* yn Oudeschild (Tessel).

## Assortimint

* *Baltic Porter*
* *Cranberry Quad*
* *Perenpils*
* *Imperial Stout*
* *Cranberry Wit*
* *Imperial Stout MacLeod's Whiskey Oak Aged*
* *Quadruple Grappa Amarone Oak Aged*
* *Skieringer Doppelbock*
* *Darkness Falls* - sûkelarje stout
* *Weizen* (makke yn opdracht fan *Brandmerck* en Okkinga Communicatie yn Boalsert
* *Laurentius Tripel*
* *Auf Nach Deutschland* - sour
* *Foldo Hefeweizen*
* *Frysk Bloed (Tsjoch Op!)* - Berliner Weisse )(makke mei de kettle sour metoade)
* *Collab Weizen* - gearwurkingsbier mei JP Brouwt
* *Darkness Falls* - Russian Imperial Stout
* *Sailors' Reserve* - barrel aged imperial milk porter

## Bieren yn opdracht

* Weizen - foar Brandmerck en Okkinga Communicatie út Boalsert

## Keppeling om utens

* Webstee fan Middelsee Folsgeare
JP Brouwt

**JP Brouwt** is in bierbrouwerij yn Easterwâlde oprjochte yn 2023 troch Jelmer Pultrum. 

## Algemien
Jelmer Pultrum begûn yn 2014 út leafhawwerij te brouwen en sûnt 2017 wie er mei-eigener, brouwer en foarmjouwer fan brouwerij Diggelfjoer. Yn 2023 is er foar himsels begûn, mei it idee om bieren foar ien kear te meitsjen, wêrfan't er de resepten jierren lyn al ûntwikkele hie.

It earste bier *Rogge Tripel*, dat yn maart 2023 makke is, is broud by Admiraals Bierbrouwerij.

It twadde bier, de *Punkrock Mixtape #1*, is broud by Brouwerij Bjuster yn Grou.

## Assortimint
* *Rogge Tripel*
* *Rogge Tripel bourbon barrel aged*
* *Rogge Tripel Jamaica rum barrel aged*
* *Punkrock Mixtape #1* - blond bier mei sinesapelskyl
* *What the Duck* - sterk blûn bier
* *Het Einde is Nabij* - tripel
* *Wit IPA*
* *Grunge Mixtape #2* - hop blûn
* *Collab Weizen* - gearwurkingsbier mei Middelsee Folsgeare
* *Imperial Porter Red Wine*
* *Tripel Rum Oaked*
* *Breinbreker* - Tripel (broud by Tsjerkebier yn Easterwierrum)
** Breinbreker Tripel Jenever Oak Vanille
** Breinbreker Tripel Bourbon Oak Orange
**Vienna Lager* 
**Ontbijt* - cream ale mei huning
**Lichtloos* - Imperial stout
**Als de Nacht* - Imperial stout mei Ierske whisky en houtsnippers fan in whiskyfet
**Roggewijn*
**Roggewijn rum infused and oaked*
**Blond 60 Mixtape #3 Metal !!!*
Broud yn opdracht
* *Bospub Tripel -* broud foar Bospub De Boerdennen yn Dwingelo
* *Bospub Blond* - broud foar Bospub De Boerdennen yn Dwingelo
* *De Blonde Aap* - broud foar Sliterij Apen en Bieren yn Drachten
* *Marktzicht 101 Ienhûndert Ien Blond Bier* - jubileumbier broud foar Café Marktzicht yn Drachten

## Keppeling om utens
* Webstee fan JP Brouwt
Ellecom

**Ellecom** is in doarp dat yn de gemeente Rheden yn de Nedêrlânske provinsje Gelderlân. It doarp hie yn 2021 sa’n 1.035 ynwenners.

Ellecom is ien fan de âldste doarpen fan de Feluwe. It doarp leit mei syn griene omkriten tusken de Unhillige Bosken fan de Feluweseame en de oerstreamingsflakten fan de Isel.

Yn it doarp stiet in herfoarme tsjerke mei in romaanske toer út de 12e iuw. It goatyske koar fan de tsjerke komt út de 15e iuw. De tsjerke hat in sterke bân mei de bewenners fan Kastiel Middachten. 

Yn Ellecom leit it lângoed Avegoor. Yn de Twadde Wrâldoarloch waard Avegoor brûkt as opliedingsynstitút foar de Nederlânske SS en in skoft brûkt as wurkkamp foar Nederlânske Joaden. No is Avegoor in hotel en konferinsjesintrum.

Yn de oarloch waard it Ellecom op 23 febrewaris 1945 yn it hert rekke troch in defekte V1-raket fan it Dútske leger. By de ûntploffing waard it lânhûs Grut-Bergstein fernield.

## Berne
* Henri Evers (1855-1929), arsjitekt
* Ann Flower (1885-1995), hûndertjierrige
* Gerrit Jan Rutgers (1877-1962), arsjitekt

## Weneftich
* Willem Barnard (1920-2010), teolooch, skriuwer
* Dirk Jakobus Klink (1892-1960), sivile yngenieur

## Ferstoarn
* Simon Vissering (1818-1888), Nederlânsk sjoernalist, heechlearaar, minister fan Finânsjes
* Paulus Johannes Elout van Soeterwoude (1873–1956), gemeentebestjoerder
* Mies Elout-Drabbe (1875-1956), keunstskilder en tekener
Poelbergmolen

De **Poelberchmûne** (*Poelbergmolen*) is in wynmûne yn de West-Flaamske stêd Tielt, Belgje. De mûne stiet oan de Woestijnbosstraat op de Poelberch. 

It is in iepen standermûne mei as funksje nôtmûne.

## Skiednis
Al yn 1668 wie der in wynmûne op de Poelberch (*"eenen coorenwindmolen op de Poelbergh"*). It âldste jiertal (1631) is te finen op in klauizer, mar dy kin likegoed fan in oare mûne komme.

De mûne oerlibbe de twa wrâldkrigen en mealle noch oant 1964 folslein op wynkrêft. 

Oant 1980 wie de mûne eigendom fan in partikulier. Yn dat jier kocht de gemeente Tielt de foar in part brekfallige mûne oan. De mûne waard yn 1992-1993 restaurearre en mealree makke. De Poelberchmûne wurdt troch frijwillige mûners oan it wurk holden.

Njonken de mûne stiet op de Poelberch ek in earder skoaltsje en in kleasterkompleks. De mûneberch en omjouwing waard yn 1993 as beskerme doarpssicht klassifisearre.

## Beskriuwing
De Poelberchmûne is in iepen standermûne op opmitsele fûneminten. De mûne hat in tal bysûndere houten opskriften, lykas: *Protect godt for alle lien dan wort ghy gerren geseyen, en als ghy hyer lose life godt sal u den heaven gheven en Maria met verlanghen sal u in har ryck ontfanghen* (9 july 1726).

## Keppelin om utens
* Moledatabase
Uitwierde

**Uitwierde** (Grinslânsk : *Oetwier*; histoarysk: *Uitwierda*), is in doarp dat yn de gemeente Iemsdelta leit. Uitwierde leit yn de provinsje Grinslân. Yn 2022 hie it doarp sa’n 60 ynwenners. It doarp leit hast tsjin de bebouwing fan Delfsyl oan. Sa’t de namme al oanjout, is it doarp op in terp ûntstien. (wier betsjut terp).

Op de terp stiet de tsjerke fan Uitwierde út 1839. Earder stie der in midiuwske tsjerke, dy by it belis fan Delfsyl (1813-1814) sa skansearre rekke dat it ôfbrutsen wurde moast. De oarspronklike toer út it begjin fan de 13e iuw is wol bewarre bleaun.

Yn de omkriten fan it doarp ha twa borgen (frysk foar borgen =?) stein: Betingeheem en Ringenum.De hjoeddeiske gebouwen yn Uitwierde binne frij resint. Sawol by it belis fan Delfsyl yn 1813-1814 as yn de Twadde Wrâldoarloch rekke it doarp swier skansearre. De terp is frijwol noch yntakt. Tot 1935 hie Uitwierde in eigen spoarhalte oan de spoarline Grins - Delfsyl.

Oan de noardwestlike kant fan de terp leit de Uitwierdermar.

## Sjoch ek
* List fan ryksmonuminten yn Uitwierde